CELEX: 62012TN0070
Language: et
Date: 2012-02-17 00:00:00
Title: Kohtuasi T-70/12: 17. veebruaril 2012 esitatud hagi — Divandari versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/27
            
         17. veebruaril 2012 esitatud hagi — Divandari versus nõukogu
   (Kohtuasi T-70/12)
   2012/C 109/56
   Kohtumenetluse keel: inglise
   
      Pooled
   
   
      Hageja: Ali Divandari (Teheran, Iraan) (esindajad: solicitor S. Zaiwalla, solicitor P. Reddy ja solicitor F. Zaiwalla, QC (Queen's Counsel) M. Brindle ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu otsus 2011/783/ÜVJP (1) ja nõukogu rakendusmäärus (EL) nr 1245/2011 (2) hageja suhtes kohaldatavas osas;
            
         
               —
            
            
               tunnistada nõukogu otsuse 2010/413/ÜVJP (3) artikli 19 lõike 1 punkt b ja artikli 20 lõike 1 punkt b ning nõukogu määruse (EL) nr 961/2010 (4) artikli 16 lõige 2 hageja suhtes mittekohaldatavaks;
            
         
               —
            
            
               kinnitada, et Euroopa Liidu Kohtu põhikirja artikli 60 lõik 2 ei kuulu hageja nimekirja kandmise tühistamise suhtes kohaldamisele; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, et hageja ei ole Bank Mellat’i nõukogu esimees, nagu kostja ekslikult väidab.
            
         
               2.
            
            
               Teine väide, et nimekirja kandmise sisulised kriteeriumid nõukogu otsuse 2010/413/ÜVJP ja nõukogu määruse (EL) nr 861/2010 alusel ei ole hageja puhul täidetud ja/või et kostja tegi ilmse hindamisvea, kui otsustas hageja nimekirja kandmise läbivaatamisel, kas need kriteeriumid olid täidetud.
            
         
               3.
            
            
               Kolmas väide, et Bank Mellat’i nimekirja kandmise sisulised kriteeriumid ei ole täidetud ja/või et kostja tegi ilmse hindamisvea, kui otsustas hageja nimekirja kandmise läbivaatamisel, kas need kriteeriumid olid täidetud.
            
         
               4.
            
            
               Neljas väide, et hageja jätmine nimekirja rikub tema inimõigusi ja põhivabadusi ning proportsionaalsuse põhimõtet.
            
         
               5.
            
            
               Viies väide, et jättes hageja nimekirja, on kostja rikkunud menetluslikku kohustust esitada asjakohaseid põhjendusi ning järgida kaitseõigusi ja õigust tõhusale kohtulikule kaitsele.
            
         
               6.
            
            
               Kuues väide, et niivõrd, kui rahuldatakse hageja hagi kohtuasjas T-497/10: Divandari Bank vs. nõukogu või Bank Mellat’i hagi kohtuasjas T-496/10: Bank Mellat vs. nõukogu, tuleb ka käesolev hagi rahuldada.
            
         
      (1)  Nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2011, L 319, lk 71).
   
      (2)  Nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT 2011, L 319, lk 11).
   
      (3)  Nõukogu 26. juuli 2010. aasta otsus, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT 2010, L 195, lk 39).
   
      (4)  Nõukogu 25. oktoobri 2010. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT 2010, L 281, lk 1).